
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038 (turpmāk – Nomnieks), kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Aleksejs Višņakovs, no vienas puses, un

SIA “CSC Telecom”, reģistrācijas Nr. 40003611196, juridiskā adrese Cēsu iela 31 k-3, Rīga, LV-1012 (turpmāk – Iznomātājs), kuru saskaņā ar statūtiem pārstāv Sergei Buzak, no otras puses,
abi kopā turpmāk saukti „Puses” un katrs atsevišķi – „Puse”,
ņemot vērā, ka Iznomātājs ir atzīts par uzvarētāju Pasūtītāja rīkotajā iepirkumā “Kontaktcentra platformas noma”, ID Nr. RAKUS 2020/41M (turpmāk tekstā – Iepirkums),

noslēdza šādu līgumu (turpmāk tekstā – Līgums):

1. Līguma priekšmets

1.1. Iznomātājs iznomā atbilstoši Līguma noteikumiem un Iznomātāja iesniegtajam tehniskajam un finanšu piedāvājumam (Līguma pielikums Nr. 1 un Nr.2), bet Nomnieks pieņem nomā un apņemas lietot atbilstoši Līguma noteikumiem Kontaktcentra platformu (turpmāk - Pakalpojums).

1.2. Nomnieks nedrīkst Pakalpojumu pārdot, ieķīlāt, iznomāt vai kā citādāk apgrūtināt, tajā skaitā nodot Pakalpojumu vai lietošanas tiesības lietot Pakalpojumu trešajai pusei bez Iznomātāja rakstiskas piekrišanas.

1.3. Iznomātājs garantē, ka piegādātā iekārta – austiņas būs jaunas un nelietotas un atbildīs visu to Latvijas Republikā spēkā esošo normatīvo aktu prasībām, kas uz to attiecas.

1.4. Puses konstatē, ka nodrošinot Pakalpojumu Iznomātājs veiks Nomnieka fizisko personu datu apstrādi. Fizisko personu datu apstrāde tiks veikta saskaņā ar Līguma Pielikuma Nr.3 “Vienošanās par fizisko personu datu apstrādi” noteikumiem.

2. Līgumcena un tās samaksas kārtība

2.1. Kopējā Līguma summa ir līdz EUR 12 600,00 (divpadsmit tūkstoši seši simti euro un 00 centi) bez pievienotās vērtības nodokļa (turpmāk – PVN). PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.
2.2. Nomnieks maksā Iznomātājam par Pakalpojumu atbilstoši Pielikumā Nr. 2 “Finanšu piedāvājums” noteiktajām maksām.

2.3. Pakalpojuma maksā ir ietvertas visas ar Līguma izpildi saistītās izmaksas, t.sk., par pakalpojuma ierīkošanu (iekļaujot izmaksas par ārējo iekārtu uzstādīšanu, saskaņošanu ar ēku īpašniekiem, projektēšanu u.c.), pakalpojuma nodrošināšanu, piegādes, apkalpošanas, transporta, darbaspēka izmaksas, iznomātāja administratīvās izmaksas, kā arī nodokļi, nodevas un citas izmaksas, kas var rasties Iznomātājam izpildot Līgumu, izņemot PVN.
2.4. Nomnieks veic apmaksu 30 (trīsdesmit) dienu laikā pēc rēķina izrakstīšanas dienas. Ja rēķins nav atsūtīts rēķina izrakstīšanas dienā, samaksas termiņš tiek noteikts, skaitot no rēķina saņemšanas dienas.
2.5. Samaksu Nomnieks veic ar pārskaitījumu uz Iznomātāja Līgumā norādīto bankas kontu.
2.6. Maksājumi tiek veikti ar pārskaitījumu uz Iznomātāja bankas kontu. Par samaksas dienu tiek uzskatīta diena, kad Nomnieks veicis pārskaitījumu uz Iznomātāja bankas kontu.
2.7. Pakalpojuma cenas ir fiksētas un tās nekādā gadījumā nevar tikt paaugstinātas.
3. Pakalpojuma nodošana-pieņemšana

3.1. Pakalpojuma sniegšanas vieta - stacionārs „Gaiļezers”, Hipokrāta ielā 2, Rīgā.

3.2. Viss Pakalpojums Iznomātājam jānodod Nomniekam pilnīgā lietošanā 1 (viena) mēneša laikā no Līguma spēkā stāšanās dienas.
3.3. Pakalpojums skaitās nodots Nomniekam no pieņemšanas-nodošanas akta parakstīšanas dienas. Pieņemšanas-nodošanas aktu paraksta Pušu kontaktpersonas. Pieņemšanas-nodošanas akta parakstīšana ir pamats rēķina izrakstīšanai.
3.4. Nodošanas-pieņemšanas laikā tiek veikta Pakalpojuma darbības t.sk. iekārtu pārbaude.

3.5. Pakalpojuma nodošanas-pieņemšanas laikā, Iznomātājs nodod Nomniekam visus Pakalpojuma tehniskos dokumentus, ekspluatācijas dokumentus un garantijas dokumentus.

3.6. Tiesības rīkoties ar Pakalpojumu un visi saistīti ar Pakalpojumu riski nonāk pie Nomnieka nodošanas-pieņemšanas akta parakstīšanas brīdī.

3.7. Ja Nomnieks, pieņemot Pakalpojumu, konstatē, ka Pakalpojumam ir defekti, kas neļauj Pakalpojumam normāli funkcionēt un kas nevar tikt novērsti 1 (vienas) darba dienas laikā no to atklāšanas dienas, Nomnieks var atteikties pieņemt Pakalpojumu. Bez ierunām parakstot pieņemšanas - nodošanas aktu, Nomnieks apliecina, ka Pakalpojums pilnībā atbilst Nomnieka vajadzībām un prasībām. Konstatējot nebūtiskus defektus, Iznomātājam tie jānovērš 1 (vienas) darba dienas laikā. Pakalpojums tiek nodots Nomniekam pēc defektu novēršanas. Konstatējot neatbilstību Tehniskajā specifikācijā norādītajiem parametriem, Iznomātājam tie jānovērš 1 (vienas) darba dienas laikā. Pakalpojums tiek nodots Nomniekam pēc visu parametru labošanas. Ja objektīvu iemeslu dēļ noteiktajā termiņā nav iespējams novērt Pakalpojuma defektus, Puses var vienoties par citu termiņu.
3.8. Beidzoties nomas termiņam, Nomnieks ar nodošanas-pieņemšanas aktu nodod Iznomātājam Pakalpojuma iekārtas, kas saskaņā ar Līgumu ir bijušas nomātas.
3.9. Nomnieks nodod Iznomātājam Pakalpojuma iekārtas pēc 3 (trīs) gadu nomas termiņa beigām, paredzot, ka iekārtas būs ar dabiskā nolietojuma pazīmēm.
4. Līguma izpildes termiņš
4.1. Līgums stājas spēkā no tā abpusējas parakstīšanas brīža un ir noslēgts uz 3 (trīs) gadiem no Pakalpojuma nodošanas lietošanā (pieņemšanas-nodošanas akta parakstīšanas).
4.2. Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:

4.2.1. Nomnieka kontaktpersona ir Klientu apkalpošanas daļas vadītāja, Agrita Junkere, tālr. +371 67041057, e-pasts: agrita.junkere@aslimnica.lv;

4.2.2. Iznomātāja kontaktpersona ir projektu vadītājs Kārlis Leimanis, tālr. +371 67780041, e-pasts: karlis.leimanis@csc.lv. 
4.3. Līguma 4.2.punktā norādītās kontaktpersonas ir tiesīgas parakstīt Līgumā minēto Pakalpojumu nodošanas – pieņemšanas aktus. 

4.4. Kontaktpersonu maiņas gadījumā Pusēm ir pienākums par to 1 (vienas) darba dienas laikā rakstiski informēt otru Pusi.
5. Iznomātāja tiesības un pienākumi

5.1. Iznomātājam ir pienākums nodot Nomniekam Pakalpojumu Līgumā noteiktajos termiņos, tehniski sagatavotu un gatavu tūlītējai lietošanai.

5.2. Iznomātājam ir pienākums nodrošināt Pakalpojuma nepārtrauktu darbspējīgu funkcionēšanu Līguma darbības termiņā.
5.3. Iznomātājam ir tiesības, iepriekš to saskaņojot ar Nomnieku, veikt Pakalpojuma apskates, darbspēju testēšanas un profilakses darbus.
5.4. Iznomātājam ir pienākums veikt ražotāja noteiktos profilakses darbus Pakalpojuma darba spēju nepārtrauktības nodrošināšanai.
5.5. Līguma darbības laikā nomājamās Pakalpojuma iekārtas (jebkādas tās vienības, daļas vai elementa) bojājuma vai tehniskas kļūmes gadījumā, kura rezultātā to nav iespējams izmantot paredzētajiem mērķiem, Iznomātājs 1 (vienas) darba dienas laikā pēc rakstiska Nomnieka ziņojuma saņemšanas veic bojātā Pakalpojuma iekārtas remontu vai nomaiņu pret citu (jaunu, līdzvērtīgu), vienlaicīgi nodrošinot visu datu saglabāšanu un pārvietošanu uz jauno, nomainīto Pakalpojuma iekārtu. 
5.6. Iznomātāja publiskajam fiksēto elektronisko sakaru tīklam jābūt uzraudzītam 24 (divdesmit četras) stundas diennaktī bez pārtraukuma visa Līguma darbības laikā.

5.7. Iznomātāja servisa laiks darba dienās no plkst. 8:00-18:00. Līguma darbības laikā Puses var vienoties par citu servisa laiku.

5.8. Iznomātāja pakalpojuma pieejamība pakalpojuma servisa laikā nav mazāka par 97,5% - (deviņdesmit septiņi, komats, pieci procenti). 
5.9. Vidējais Pakalpojuma darbības traucējumu novēršanas laiks mēnesī ir ne vairāk kā 4 (četras) stundas pakalpojuma servisa laikā.

5.10. Visa līguma darbības laikā ir jānodrošina bezmaksas garantijas apkalpošana visam Pakalpojumam nepieciešamām iekārtām risinājuma nodrošināšanai.

5.11. Par plānotajiem remontdarbiem, kas var ietekmēt Pakalpojumu, Nomnieks jāinformē, ne mazāk kā 3 (trīs) darba dienas iepriekš sūtot e-pastu uz pieraksts@aslimnica.lv.

5.12. Iznomātājs, veicot migrācijas un ieviešanas darbus informācijas sistēmai, nedrīkst pieļaut ilgāku darbības traucējumu, kā 1 (viena) stunda, iepriekš saskaņojot laikus ar Nomnieku.

5.13. Iznomātājam ir pienākums nodrošināt Nomniekam iespēju veikt Pakalpojuma sniegšanas kvalitātes pastāvīgu uzraudzību.

5.14. Iznomātājam ir tiesības, rakstiski saskaņojot ar Nomnieku, Pakalpojuma sniegšanā izmantot trešo pušu pakalpojumus, par kuriem tad arī Iznomātājs uzņemas pilnu atbildību. Iznomātājam patstāvīgi jāorganizē savu nolīgto trešo personu pakalpojumu sniegšana un jādod nepieciešamie norādījumi un uzdevumi atbilstoši Pakalpojuma dokumentācijai, kā arī jāveic izpildītā pakalpojuma kontrole un pieņemšana. Norēķinus ar trešajām personām Iznomātājs kārto patstāvīgi.

5.15. Iznomātājam jānodrošina Pakalpojuma bojājumu pieteikumu apkalpošana:

5.15.1. bojājumu pieteikšana pa bezmaksas tālruni , tālr. 80200900;
5.15.2. bojājumu pieteikšana uz Iznomātāja e-pastu support@csc.lv .
6. Nomnieka tiesības un pienākumi

6.1. Nomnieks pieņem no Iznomātāja Pakalpojumu, pirms pieņemšanas veicot pārbaudi un pārliecinoties par Pakalpojuma kvantitatīvo un kvalitatīvo atbilstību, ko apliecina, parakstot Pakalpojuma pieņemšanas – nodošanas aktu.

6.2. Nomniekam ir pienākums nodrošināt Iznomātāja prasību izpildi Pakalpojuma ekspluatācijas laikā, pieļaujot Pakalpojuma lietošanu tikai savam personālam, kam ir nepieciešamās iemaņas un zināšanas darbam ar Pakalpojumu.

6.3. Nomnieks nav tiesīgs patstāvīgi vai ar jebkādu trešo personu palīdzību remontēt Pakalpojuma iekārtas vai veikt ar to jebkādus citus darbus, kas tieši nav saistīti ar Pakalpojuma iekārtu ekspluatāciju.

6.4. Nomnieka pienākums ir nepieļaut jebkāda veida Pakalpojuma iekārtu tehniskās ekspluatācijas noteikumu pārkāpumus. 

6.5. Nomnieks apņemas savlaicīgi veikt maksājumus par Pakalpojumu Līgumā noteiktajā kārtībā.

6.6. Nomnieks nav tiesīgs nodot Pakalpojumu trešajām personām.

6.7. Nomnieka pienākums ir nepieļaut jebkāda veida darbības, kuras tieši vai netieši samazina Pakalpojuma vērtību un par katru Pakalpojuma bojājuma gadījumu nekavējoties paziņot Iznomātājam.

6.8. Parakstot pieņemšanas-nodošanos aktu, Nomnieks apliecina, ka ir iepazinies un ievēros Pakalpojuma pavaddokumentācijā minētos ekspluatācijas noteikumus. Gadījumā, ja Nomnieks nav ievērojis augstākminētos noteikumus, tā pienākums ir segt visus zaudējumus, kurus, šīs noteikumu neievērošanas rezultātā ir cietis Iznomātājs. 

6.9. Nomnieka pienākums Līguma izbeigšanas vai priekšlaicīgas izbeigšanas gadījumā ir nodot Pakalpojuma iekārtas Iznomātājam pienācīgā kārtībā, pilnā komplektācijā, bez tehniskiem bojājumiem, izņemot dabisko nolietojumu. 

6.10. Nomnieka pienākums ir savlaicīgi, bet ne vēlāk kā 3 (trīs) dienu laikā paziņot Iznomātājam par Pakalpojuma iekārtas zudumu, bojāeju vai bojājumu vai jebkāda gadījuma iestāšanos, kas var apdraudēt Līguma izpildi.
6.11. Nomniekam ir tiesības, 15 (piecpadsmit) dienas iepriekš rakstveidā, brīdinot Iznomātāju, pieprasīt bez papildu samaksas samazināt Pakalpojuma ietvaros nodrošināto pieslēgumu skaitu un Iznomātājam ir pienākums šādā gadījumā attiecīgi pārskatīt Pakalpojuma ikmēneša maksu.

6.12. Nomniekam ir tiesības pastāvīgi uzraudzīt Pakalpojuma sniegšanas kvalitāti.

7. Līguma grozīšanas kārtība un kārtība, kādā pieļaujama atkāpšanās no līguma un līguma priekšlaicīga izbeigšana

7.1. Līgums var tikt grozīts (izņemot cenas) vai priekšlaicīgi izbeigts, Pusēm savstarpēji rakstveidā vienojoties.

7.2. Līgumu var grozīt tikai tad, ja Līguma grozījumi ir nebūtiski. Līguma grozījumu būtiskums tiek izvērtēts saskaņā ar normatīvo aktu prasībām.
7.3. Nomniekam ir tiesības vienpusēji ar rakstisku paziņojumu atkāpties no Līguma, ja Iznomātājs atsakās nodrošināt Pakalpojumu vai nevar piegādāt Pakalpojumu vai tā iekārtas vai nepilda citus Līguma nosacījumus Līgumā noteiktajā termiņā. Šajā gadījumā Iznomātājs maksā Nomniekam līgumsodu 10 % (desmit procenti) apmērā no Līguma 2.1.punktā noteiktās summas, kā arī sedz visus tiešos un netiešos zaudējumus, kas Nomniekam šajā gadījumā rodas vai var rasties.
7.4. Iznomātājam ir tiesības vienpusēji ar rakstisku paziņojumu atkāpties no Līguma, ja Nomnieks atkārtoti ilgāk par 30 (trīsdesmit) dienām pārkāpj Līgumā noteikto rēķinu samaksas termiņu.

7.5. Nomniekam ir tiesības vienpusēji atkāpties no Līguma, ja šajā Līgumā ietverto Nomnieka saistību izpilde ir neiespējama vai apgrūtināta sakarā ar būtisku Nomnieka finansējuma samazinājumu, vai ja ir pasludināts Iznomātāja maksātnespējas process, vai ja iestājas citi apstākļi, kas liedz vai liegs Iznomātājam turpināt Līguma izpildi saskaņā ar Līguma noteikumiem vai kas negatīvi ietekmē Nomnieka tiesības, kas izriet no Līguma. 

7.6. Līguma priekšlaicīgas izbeigšanas gadījumā Nomniekam ir pienākums Līgumā noteiktajā kārtībā samaksāt par faktisko nomas periodu.

8. Pušu atbildība

8.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
8.2. Nomniekam ir tiesības ieturēt līgumsodu (arī no Iznomātājam pienākošās Pakalpojuma maksas) 0,1% (nulle, komats, viens procents) apmērā dienā no Līguma 2.1.punktā norādītās summas, ja Iznomātājs pārkāpj Līguma 3.2.punktā noteikto Pakalpojuma nodošanas termiņu, bet ne vairāk par 10% (desmit procentiem) no Līguma 2.1.punktā norādītās summas.

8.3. Iznomātājam ir tiesības prasīt līgumsodu, ja Nomnieks pārkāpj Līguma 2.4.punktā noteikto samaksas termiņu, 0,1% (nulle, komats, viens procents) apmērā no laikā nesamaksātās summas par katru nokavēto dienu, bet ne vairāk par 10% (desmit procentiem) no laikā nesamaksātās summas. 

8.4. Ja Iznomātājs savas vainas dēļ kavē Līgumā noteiktos Pakalpojuma izpildes termiņus, Nomnieks par katru nokavēto dienu ir tiesīgs prasīt no Iznomātāja līgumsodu 0,1% (nulle, komats viens procents) apmērā no Līguma 2.1.punktā noteiktās Līguma summas, bet ne vairāk kā 10% (desmit procentus) no tās.
8.5. Gadījumā, ja Iznomātājs nenodrošina Līguma Pielikumā Nr. 1 “Tehniskā specifikācija” noteikto Pakalpojuma servisa līmeni, Iznomātājs veic Pakalpojuma maksas pārrēķinu, samazinot ikmēneša Pakalpojuma maksu par to laika periodu, kurā netika nodrošināts Pakalpojums atbilstoši Līguma noteikumiem.

8.6. Līgumsoda samaksa neatbrīvo Puses no saistību izpildes.

8.7. Ja kāda Puse saskaņā ar Līgumu pieprasa no otras Puses līgumsodu, Puse to samaksā 30 (trīsdesmit) dienu laikā.
8.8. Puses vienojas, ka jebkuri paziņojumi, t.sk. trešajām personām adresēti paziņojumi attiecībā uz Pušu starpā noslēgtiem darījumiem vai pastāvošām vienošanām, kā arī attiecībā uz šādu darījumu vai vienošanos saturu un būtību, tiks izdarīti tikai pēc šādu paziņojumu rakstiskas saskaņošanas ar otru Pusi.

9. Nepārvarama vara

9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).

9.2. Par nepārvaramas varas apstākli nevar tikt atzīts Iznomātāja un citu iesaistīto personu saistību neizpilde vai nesavlaicīga izpilde, kā arī nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

9.3. Pusei, kas nokļuvusi Force Majeure apstākļos, bez kavēšanās, bet ne vēlāk kā 3 (trīs) darba dienu laikā pēc Force Majeure iestāšanās rakstiski jāinformē par to otra Puse. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

9.4. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. Konfidencialitāte
10.1. Puses ap​ņe​mas vi​sā Līguma dar​bī​bas lai​kā, kā arī pēc Līguma darbības termiņa beigām vai tās pirmstermiņa izbeigšanas neiz​paust treša​jām personām in​for​mā​ci​ju, kas sais​tī​ta ar Līgumu, kā arī jeb​ku​ru ci​tu informā​ci​ju, ku​ru Pus​es ieguvušas vai vie​na ot​rai no​de​vu​šas rakstiskā, elektroniskā, mutiskā, attēlojošā vai jebkurā citā formā sa​karā ar Līguma saistību izpildi. Šī in​for​mā​ci​ja ne​tiek uz​ska​tī​ta par konfiden​ci​ālu, ja tā ir legā​li kļu​vu​si pub​lis​ki pie​eja​ma, ie​kļau​ta Pušu adminis​trā​ci​jas un grāmatvedības sa​ga​ta​vo​tos normatīvajos aktos noteiktajos pub​lis​ka rak​stu​ra pārskatos un at​skai​tēs.

10.2. Konfidenciālās informācijas izpaušana ir pieļaujama tikai Latvijas Republikas normatīvajos aktos paredzētajos gadījumos vai saskaņā ar attiecīgiem valsts vai pašvaldības institūciju lēmumiem vai rīkojumiem.
11. Citi noteikumi

11.1. Visi Līguma pielikumi, kā arī visi šī Līguma ietvaros rakstiski noformētie un Pušu parakstītie grozījumi ir Līguma neatņemama sastāvdaļa. Līguma grozījumi ir spēkā tikai tad, kad tie izteikti rakstveidā un ir abpusēji parakstīti.

11.2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai Latvijas Republikas normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

11.3. Gadījumos, kad nepieciešama datu iznīcināšana, dati iznīcināmi neatgriezeniski.

11.4. Ja kādai no Pusēm tiek mainīts kāds no Līgumā minētajiem rekvizītiem, kā arī ja tiek mainīta Līgumā norādītā kontaktpersona, Puse par to 1 (vienas) darba dienas laikā rakstiski paziņo otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

11.5. Iznomātājam savlaicīgi, bet ne vēlāk kā 3 (trīs) darba dienu laikā, jāinformē Nomnieks par jebkurām izmaiņām saimnieciskajā darbībā, tai skaitā par reģistrēšanu vai izslēgšanu no Valsts ieņēmumu dienesta ar PVN apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.

11.6. Strīdus, kas radušies sakarā ar Līguma izpildi, Puses noregulē pārrunu ceļā, bet gadījumos, kad vienošanās netiek panākta 20 (divdesmit) darba dienu laikā – Latvijas Republikas normatīvajos aktos noteiktajā kārtībā tiesā. Strīda risināšana var notikt gan Pusēm tiekoties klātienē, gan veicot saraksti. Pušu klātienes tikšanās tiek fiksētas.

11.7. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.

11.8. Pušu reorganizācija vai to amatpersonu maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un saistību pārņēmējam.
11.9. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.

11.10. Līgums sastādīts ar vairākiem pielikumiem kopā uz 29 (divdesmit deviņām) lapām, divos identiskos eksemplāros latviešu valodā, kuriem ir vienāds juridiskais spēks, no kuriem viens eksemplārs tiek nodots Iznomātājam, bet otrs eksemplārs Nomniekam.

11.11. Līguma pielikumi:

11.11.1. Pielikums Nr. 1 „Tehniskā specifikācija” uz 11 (vienpadsmit) lapām;
11.11.2. Pielikums Nr. 2 „Finanšu piedāvājums” uz 2 (divām) lapām;
11.11.3. Pielikums Nr. 3 “Vienošanās par fizisko personu datu apstrādi” uz 4 (četrām) lapām;
11.11.4. Pielikums Nr. 4 “Anketa par apstrādātāja tehniskajiem un organizatoriskajiem pasākumiem datu aizsardzības nodrošināšanai” uz 5 (piecām) lapām.
12. Pušu rekvizīti un pārstāvju paraksti

	12.1. Nomnieks:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

_____________________________

I. Paeglītis

______________________________

K. Plūme

______________________________

A. Višņakovs

	12.2. Iznomātājs:

SIA “CSC TELECOM”

